Giornale de' Letterati (Rooma)

Giornale de' Letterati ('kirjameeste ajakiri') oli ajakiri, mis ilmus 1668. aastast Roomas. Selle rajas kvartalikirjana preester Francesco Nazzari. 1675. aastast ilmus see kahes versioonis, mida mõlemat trükiti Roomas sama pealkirja all:
 kvartalikirjana avaldas seda Nazzari toimetatuna trükkal Giacomo Mascardi 1675–1679;
 kuukirjana jätkas seda algne trükkal Nicolò Angelo Tinassi, toimetas 1675–1681 Giovanni Giustino Ciampini ning 1681–1683 preester Francesco Maria Vettori.

17. sajandil ilmunud Giornale de' Letterati eeskujul andsid samanimelist ajakirja Roomas 1742–1759 välja vennad PagliarinidMaria Pia Donato, Gli "strumenti" della politica di Benedetto XIV: il "Giornale dei Letterati" (1742–1759), see oli itaalia multitalendi Giovanni Gaetano Bottari üks peamisi inspiratsiooniallikaidGiuseppe Pignatelli, "BOTTARI, Giovanni Gaetano". In: Dizionario Biografico degli Italiani, Vol. XIII, Roma: Istituto della Enciclopedia Italiana, 1971.

 Ajalugu 
Giornale de' Letterati oli üks Itaalia vanemaid ajakirju ja Itaalia esimene raamatutele spetsialiseerunud ajakiri. Selle esimese numbri andis välja 28. jaanuaril 1668 trükkal Nicolò Angelo Tinassi. Ajakirja asutas rühm Rooma õpetlasi, kelle seast on teada Michelangelo Ricci, Salvatore Serra, Francesco Nazzari ja Giovanni Giustino Ciampini. Asutajad said idee prantsuse ajakirjast Journal des sçavansHippolyte Cocheris "Histoire du journal des savants depuis sa fondation jusqu’à nos jours", Paris: A. Durand, 1860 ja inglise ajakirjast Philosophical Transactions of the Royal SocietyThomas Birch, "The history of the Royal Society of London for improving of natural knowledge, as a supplement to The Philosophical Transactions". Vol. 4. London: printed for A. Millar in the Strand, 1756–1757 – mõlemad vastureformatsiooniaegse Euroopa kuulsaimad väljaanded hakkasid ilmuma 1665. aastal. Giornale kaastööliste seas olid mitmed tollase Itaalia tähtsad kultuuritegelased: Michelangelo Ricci, Giovanni Giustino Ciampini, Francesco Serra, Giovanni Luci, Tommaso de' Giuli ja Giovanni Patrizi.

Ajakiri sisaldas tähtsamate välismaal ilmunud trükiste arvustusi. Kaastöölised kohustusid kirjutama kokkuvõtteid Euroopa võõrkeeltes ilmunud teostest. Tööd juhtisid peamiselt kaks meest: 
 Francesco Nazzari, La Sapienza ülikooli professor ja 1670–1712 Rooma kolleegiumi Propaganda Fide trükikoja juht, kes hoolitses Prantsusmaa uudiste eest; 
 preester Salvatore Serra, kardinal Carlo Pio ametnik, kes arvustas teistes keeltes ilmunud töid. Kuna Serra oli hõivatud ametis kardinal Carlo Pio di Savoia noorema juures, kirjutas peaaegu kõik artiklid tegelikult Nazzari.

Märtsis 1775 vahetas Nazzari trükkalit. Benedetto Carrara rahastusel läks ta Tinassi trükikojast Giacomo Mascardi juurde.

Tinassi Giornale
Nicolò Tinassi jätkas Giornale de Letterati väljaandmist Giovanni Giustino Ciampini juhtimisel. Seepärast ilmus edaspidi Roomas kaks samanimelist ajakirjaS. Grassi Fiorentino, «CIAMPINI, Giovanni Giustino». In: Dizionario Biografico degli Italiani, Roma: Istituto della Enciclopedia Italiana, Vol. XXV, 1981 (on-line). 

Tinassi trükitud Giornale de' Letterati ilmus 1683. aastani. 1675–1681 toimetas seda Ciampini, 1681. aastast Filippo Maria Vettori. Ciampini ajakirjas avaldati sageli teateid Collegio Romano jesuiitide uudsetest teaduslikest eksperimentidest. Artiklid humanitaaria ja kirjanduse vallast hõlmasid ajalugu, eriti keskaja ja uusaja ajalugu. Samuti ilmusid seal teated Põhja-Euroopast (Saksamaalt ja Hollandist) ning Inglismaalt, kõrvuti teadetega tehnilistest leiutistest ja teaduslikest avastustest.

Nazzari Giornale
Nazzari juhtimisel ilmus Giornale de' Letterati kuni 1679. aastani Carraras.

1686. aastal hakkas samanimelist ajakirja Parmas avaldama Benedetto Bacchini.

 Viited 

 Kirjandus 
 "Cominciamento de' giornali letterarii" In: Girolamo Tiraboschi, Storia della letteratura italiana, Vol. IV, Milano : Bettoni, 1833, pp. 540–2 (Google Libri, veebiväljaanne)
 "Giornale de' letterati dall'anno 1668 fino all'anno 1681. Roma, pel Tinassi, tom. 11, in 8.° pic." In: Gaetano Melzi, Dizionario di opere anonime e pseudonime di scrittori italiani o come che sia aventi relazione all'Italia, Vol. I (A-G), Milano : L. di G. Pirola, 1852, p. 452 (Google libri, veebiväljaanne)
 Valerio Castronovo, Giuseppe Ricuperati, Carlo Capra (a cura di), "La stampa italiana dal Cinquecento all'Ottocento", introduzione di Nicola Tranfaglia, Roma, Bari: Laterza, 1980

Kategooria:17. sajand Itaalias
Kategooria:Ajakirjad
Kategooria:17. sajand Euroopas